เรื่องร้องเรียน: สวัสดีคุณเจ้าหน้าที่ ขอความช่วยเหลือโดยด่วน รบกวนด้วย ขอบคุณมาก🙏  เรื่องคือ บ้านเลขที่227/10 อยู่ตรงข้ามบ้านเลขที่ 70 นะ เขาทำกิจการเย็บผ้า มาหลายปี แต่.....ตั้งแต่วันที่ 11เม.ย.66 เหมือนมีย้ายเครื่อง ติดตั้งใหม่ หรือเปลี่ยนมุมจากด้านในมาวางแถวๆหน้าบ้าน (ในบ้าน)  ส่งเสียงรบกวนรุนแรง เสียงออกแนวอัด อัด และก็ตรึบบบบ ตรึบบบบ ตึง ตึง เสียงทะลุหนักๆ สะเทือน  ที่หนักๆมี2เครื่อง 2เสียงที่รู้สึกได้ ส่งผลกระผลต่อการนอนพักผ่อน ทำให้นอนไม่หลับ  คือเขาทำ ตั้งแต่เช้า9.00-ตี1 ตี2บ้าง แล้วแต่งานว่าเยอะไหม  จึงอยากให้มาช่วยตรวจสอบเครื่องดังกล่าว ว่าควรทำยังไงให้ลดเสียงได้ และไม่ส่งเสียงยามวิกาล  ขอบพระคุณมาก🙏
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล ได้ส่งต่อเรื่องร้องเรียนดังกล่าวและทำหนังสือไปยัง สถานีตำรวจนครบาลดินแดง เพื่อช่วยตรวจสอบในยามวิกาล และดูแลความปลอดภัยให้กับผู้อยู่อาศัยในบริเวณดังกล่าวเรียบร้อยเเล้ว ทั้งนี้เจ้าหน้าที่จะประสานและติดตามเรื่องร้องเรียนดังกล่าวกับสถานีตำรวจอย่างใกล้ชิด เพื่อไม่ให้เกิดปัญหาเรื่องเหตุเดือดร้อนรำคาญและความอันตรายเกิดขึ้น
ความเห็นของผู้แจ้ง: ก่อนอื่นขอขอบคุณคุณเจ้าหน้าที่ที่มาดำเนินการ จัดการดี ไม่มีมาหาเรื่อง แต่ทำตัวพูดคุยเข้าหาละแวกรอบบ้านทุกหลัง    ผู้กระทำ ยังกลับมาทำ 4ทุ่มทำเป็นปิดประตูบ้าน(สั่งลูกจ้าง ส่วนตัวเจ้าของงานที่เช่าบ้านประกอบกิจการไปนอนที่อื่น ไม่มาอยู่นอนค้าง)   4ทุ่มเลิกใช้เครื่องใหญ่ ไปทำเครื่องทุ้มๆสั่นสะเทือน ด้านในต่อ ตั้งแต่วันไหนสักวันก่อน้จ้าหน้าที่ส่งความคืบหน้ามาและหยุดทำถึงเที่ยงคืน เพราะไม่มีงาน นิสัยเดิมๆ พอมีงาน  และเริ่มกลับมา ตั้งแต่วันที่6/มิ.ย.2566 ถึงตี1กว่า วันที่7 4ทุ่มถึงเวลาปัจจุบัน วันที่8 0.15 ยังทำ นั่งพิมพ์ข้อความกำลังจะส่งเรื่องใหม่อีกรอบ  เวรกรรมไม่รู้จะมีจริงไหม ต้องนอนใส่ที่อุดหูแน่นๆ ใส่ไปเรื่อยๆหูคงอักเสบได้   เผื่อส่งเรื่องต่อทางนี้ได้เลย   ขอบคุณเจ้าหน้าที่ที่เสียสละทำเพื่อสังคม  รู้ว่างานเยอะ ขอให้ได้พบสิ่งดีๆในชีวิต สุขภาพร่างกายแข็งแรงดี🙏
พื้นที่: แขวงดินแดง เขตดินแดง กรุงเทพมหานคร